钦定古今图书集成/明伦汇编/氏族典/第126卷 > 陈棫
## 钦定古今图书集成/明伦汇编/氏族典/第126卷 > 陈棫

按《广东通志》：“棫字仲方，番禺人也。登天顺甲申进士，
授南京户部主事，历正郎，出守梧州，政务繁剧，棫处
之得宜。督府朱英高其能，甫拟荐之，会以忧去，复起
例补故官。适王恕为吏部尚书，雅知之，超擢福建参
政。巡历所至，吏不容奸，民甚德之。晋广西布政使。弘
治辛酉，与台臣忤，遽乞归。居家十馀年，以诗文自娱。”
卒，年七十八。